KENYATAAN MEDIA SURUHANJAYA HAK ASASI MANUSIA MALAYSIA (SUHAKAM) EDITOR, MEJA BERITA UNTUK SIARAN SEGERA KENYATAAN MEDIA KUALA LUMPUR (30 JUN 2021) - Suruhanjaya Hak Asasi Manusia Malaysia (SUHAKAM) bimbang dengan peningkatan kes cubaan bunuh diri dan bunuh diri, yang kelihatan seolah-olah seiring dengan pandemik COVID-19 sejak awal tahun lalu. Pandemik ini telah memberi kesan kepada keadaan fizikal dan kesihatan mental ramai orang, terutama mereka yang kehilangan punca pendapatan secara mengejut. Terdapat banyak faktor risiko yang boleh menjurus kepada pemikiran untuk membunuh diri dan tindakan bunuh diri termasuk perubatan, psikososial atau tekanan kewangan, yang ditambah lagi dengan pengasingan sosial, kekurangan sistem sokongan keluarga atau ketidakmampuan untuk mendapatkan kaunseling atau sokongan kesihatan mental. Bunuh diri di Malaysia kebiasaanya direkodkan sebagai "kematian akibat kemalangan" daripada direkodkan sebagai "bunuh diri", menyebabkan sokongan psiko-sosial, yang sewajarnya diberikan tidak diberikan dengan secukupnya dan mungkin kepada keluarga mangsa bunuh diri, mendedahkan ahli keluarga lain untuk turut sama memikirkan mengenai bunuh diri. Walaupun tindakan bunuh diri sering dikaitkan dengan alasan kesihatan mental, peranan masyarakat dan komuniti juga harus diberikan perhatian dalam usaha mengatasi masalah kesihatan umum ini. Daripada perspektif hak, SUHAKAM berpandangan bahawa perkhidmatan kesihatan terutamanya sokongan kesihatan mental harus disediakan bagi mereka yang memerlukan, terutamanya kepada mereka yang pernah terlintas untuk membunuh diri. Akses yang saksama kepada jagaan dan bantuan yang tepat pada masanya harus diberikan kepada mereka yang paling rentan, termasuk kanak-kanak, orang miskin, tertindas dan terpinggir, kerana ia seharusnya tersedia untuk masyarakat Malaysia secara umumnya. Maklumat mengenai tanda-tanda awal masalah kesihatan mental dan akses kepada penjagaan dan sokongan kesihatan mental harus disebar luas, sementara stigma terhadap mereka yang mempunyai masalah kesihatan mental perlu diperakui dan disisihkan serta merta. SUHAKAM menggesa agar Daftar Bunuh Diri Kebangsaan (NSRM) yang telah diperkenalkan pada tahun 2007 dapat ditubuhkan semula bagi membolehkan orang ramai mengakses data berkaitan kes bunuh diri di negara ini. Sistem pengumpulan data yang berkualiti merangkumi maklumat mengenai umur, jantina, kumpulan etnik, negeri dan cara bunuh diri, akan membantu pembangunan jalan penyelesaian jangka masa panjang dalam mencegah cubaan bunuh diri dalam masyarakat. Bagi mengurangkan tekanan sosioekonomi yang dialami oleh masyarakat semasa pandemik COVID-19, SUHAKAM menggesa agar program vaksinasi dipercepatkan, ujian secara sukarela dan saringan awal dikembangkan, dan perintah kawalan pergerakan dilaksanakan secara bersasar. Dengan ini, lebih banyak sektor masyarakat akan dapat meneruskan pekerjaan and sumber pencarian, sekolah akan dapat dibuka semula dan masyarakat akan dapat menjalani kehidupan seperti biasa, dan kemungkinan besar akan membantu dalam mengurangkan kejadian bunuh diri. "Hak Asasi untuk Semua" Untuk sebarang pertanyaan sila hubungi Suruhanjaya di 03-2612 5600
KENYATAAN MEDIA SURUHANJAYA HAK ASASI MANUSIA MALAYSIA (SUHAKAM) Selari dengan komitmen Kerajaan untuk memenuhi Matlamat Pembangunan Lestari 3, iaitu "memastikan kehidupan yang sihat dan mempromosi kesejahteraan semua orang di semua peringkat umur", kementerian dan agensi Kerajaan, badan bukan kerajaan dan organisasi masyarakat sivil serta masyarakat umum mempunyai peranan yang penting bagi mengatasi atau mengurangkan kejadian bunuh diri secara menyeluruh. TAMAT- Suruhanjaya Hak Asasi Manusia Malaysia (SUHAKAM) 30 Jun 2021 Pertanyaan Media: Sila hubungi Pn. Norashikin Hamzah melalui 03-2612 5687 / 019-621 5336 atau shikin@suhakam.org.my "Hak Asasi untuk Semua" Untuk sebarang pertanyaan sila hubungi Suruhanjaya di 03-2612 5600